CELEX: 62007CO0323
Language: sk
Date: 2008-04-10
Title: Uznesenie Súdneho dvora (siedma komora) z 10. apríla 2008.#Termoraggi SpA proti Comune di Monza.#Návrh na začatie prejudiciálneho konania: Tribunale amministrativo regionale per la Lombardia - Taliansko.#Verejné zmluvy - Verejná zmluva na dodanie tovaru a poskytnutie služieb - Uzavretie zmluvy bez vyhlásenia verejného obstarávania - Uzavretie zmluvy medzi územným samosprávnym celkom a podnikom, ktorého základné imanie je vo vlastníctve toho istého územného samosprávneho celku.#Vec C-323/07.

Uznesenie Súdneho dvora (siedma komora) z 10. apríla 2008 – Termoraggi/Comune di Monza
      (vec C‑323/07)
      „Verejné zmluvy – Verejná zmluva na dodanie tovaru a poskytnutie služieb – Uzavretie zmluvy bez vyhlásenia verejného obstarávania – Uzavretie zmluvy medzi územným samosprávnym celkom a podnikom, ktorého základné imanie je vo vlastníctve toho istého územného
         samosprávneho celku“
      
      1.                     Aproximácia právnych predpisov – Postupy verejného obstarávania služieb a tovaru – Smernice 92/50 a 93/36 – Pôsobnosť (smernice
            Rady 92/50 a 93/36) (pozri body 15 – 22, 26 a výrok)
      2.                     Aproximácia právnych predpisov – Postupy verejného obstarávania služieb – Smernica 92/50 – Výnimka stanovená článkom 6 smernice
            – Podmienka (smernica Rady 92/50, článok 6) (pozri body 24 – 26 a výrok)
      Predmet
      
         
               Návrh na začatie prejudiciálneho konania – Tribunale Amministrativo Regionale per la Lombardia – Výklad článku 6 smernice
                  Rady 92/50/EHS z 18. júna 1992 o koordinácii postupov verejného obstarávania služieb (Ú. v. ES L 209, s. 1; Mim. vyd. 06/001,
                  s. 322) – Pôsobnosť – Vnútroštátne právne predpisy, ktoré mimo rámca postupov verejného obstarávania stanovených smernicou
                  zverujú správu vykurovacích zariadení určitých obecných budov obecnému podniku
               
            Výrok
      Smernica Rady 92/50/EHS z 18. júna 1992 o koordinácii postupov verejného obstarávania služieb a smernica Rady 93/36/EHS zo
         14. júna 1993 o koordinácii postupov verejného obstarávania dodania tovaru sa nevzťahujú na zmluvu uzavretú medzi územným
         samosprávnym celkom a subjektom, ktorý je z právneho hľadiska inou osobou ako tento územný celok v prípade, že územný samosprávny
         celok má nad týmto subjektom obdobnú kontrolu ako nad vlastnými útvarmi a súčasne tento subjekt vykonáva podstatnú časť svojej
         činnosti s územným samosprávnym celkom alebo územnými samosprávnymi celkami, ktoré ho vlastnia.
      
      Článok 6 smernice 92/50 sa uplatní len v prípade existencie uverejnených zákonov, iných právnych prepisov alebo správnych
         opatrení, ktoré úspešnému uchádzačovi priznávajú výhradné právo týkajúce sa predmetu uzavretej zmluvy.